ddrg/super_eurlex huggingface dataset:
Meddelelse om det forestående udløb af gyldigheden af visse antidumping- og visse udligningsforanstaltninger

(2001/C 318/02)

1. Kommissionen skal meddele, at medmindre der indledes en fornyet undersøgelse efter følgende procedure, udløber gyldigheden af nedenfor anførte antidumping- og udligningsforanstaltninger på de i tabellen angivne tidspunkter som omhandlet i artikel 11, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1) og omhandlet i artikel 18, stk. 4, i Rådets forordning (EF) nr. 2026/97 af 6. oktober 1997 om beskyttelse mod subsidieret import fra lande, der ikke er medlemmer af Det Europæiske Fællesskab(2).

2. Procedure

Producenter i Fællesskabet kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der fortsat eller igen vil finde dumping/subsidier sted med deraf følgende skade.

Skulle Kommissionen beslutte at foretage en fornyet undersøgelse af de pågældende foranstaltninger, vil importørerne, eksportørerne, repræsentanterne for eksportlandet og producenterne i Fællesskabet få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om fornyet undersøgelse.

3. Tidsfrist

Producenterne i Fællesskabet kan indgive en skriftlig anmodning om en fornyet undersøgelse på ovennævnte grundlag, således at den er Europa-Kommissionen, Generaldirektoratet for Handel (Kontor B-1), Rue de la Loi/Wetstraat 200, B-1049 Bruxelles/Brussel(3) i hænde på et hvilket som helst tidspunkt efter denne meddelelses offentliggørelse, men ikke senere end tre måneder før den i tabellen nedenfor angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EF) nr. 384/96 og i overensstemmelse med artikel 18, stk. 4, i forordning (EF) nr. 2026/97.

>TABELPOSITION>

(1) EFT L 56 af 6.3.1996, s. 1, senest ændret ved forordning (EF) nr. 2238/2000 (EFT L 257 af 11.10.2000, s. 2).

(2) EFT L 288 af 21.10.1997, s. 1.

(3) Telex COMEU B 21877; fax: (32-2) 295 65 05.
Sammensætningen af Det Rådgivende Udvalgs præsidium og permanente kommissioner for regnskabsåret 2001-2002



EF-Tidende nr. C 315 af 09/11/2001 s. 0018 - 0022



Sammensætningen af Det Rådgivende Udvalgs præsidium og permanente kommissioner for regnskabsåret 2001-2002 (2001/C 315/06) På det første plenarmøde i regnskabsåret 2001-2002 (357. plenarmøde) den 10. okober 2001 valgte Det Rådgivende Udvalg i overensstemmelse med forretningsordenen sit præsidium og udnævnte medlemmerne til og formændene for de permanente kommissioner for regnskabsåret 2001-2002. Præsidium >TABELPOSITION> KOMMISSIONEN FOR MARKED OG PERSPEKTIVER >TABELPOSITION> KOMMISSIONEN FOR ARBEJDSSPØRGSMÅL >TABELPOSITION> KOMMISSIONEN FOR FORSKNINGSPLANER >TABELPOSITION> SÆRLIG KOMMISSION FOR DE CENTRAL- OG ØSTEUROPÆISKE LANDE >TABELPOSITION>
Ensartet anvendelse af den kombinerede nomenklatur (KN)

(Tarifering af varer)

(2001/C 316/05)

Forklarende bemærkninger vedtaget efter fremgangsmåden i artikel 10, stk. 1, i Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif(1), senest ændret ved forordning (EF) nr. 2031/2001(2).

De forklarende bemærkninger til De Europæiske Fællesskabers kombinerede nomenklatur(3) ændres således:

Side 84:

>TABELPOSITION>

Følgende tilføjes: "Ved anvendelse af supplerende bestemmelse 5 b) til kapitel 20 har produkter, der er tilsat sådan en mængde sukker, at de indeholder mindre end 50 vægtprocent frugtsaft i deres naturlige tilstand, mistet deres oprindelige karakter af frugtsaft henhørende under position 2009.

Ved afgørelse af, om et produkt har mistet karakteren af frugtsaft ved tilsætning af sukker, er det kun supplerende bestemmelse 2 og 5 til kapitel 20, der skal anvendes. Indholdet af forskellige sukkerarter, udtrykt som saccharose, bestemmes i overensstemmelse med supplerende bestemmelse 2. Hvis indholdet af sukker, beregnet i overensstemmelse med supplerende bestemmelse 5 a) til kapitel 20, er større end 50 vægtprocent, så udgør det beregnede indhold af frugtsaft i naturlig tilstand mindre end 50 vægtprocent.

Med hensyn til tilsætning af andre stoffer til produkter henhørende under position 2009 henvises til de forklarende bemærkninger til det harmoniserede system, position 2009.

EKSEMPEL

Analyser af en prøve af appelsinsaft giver følgende resultat:

- densitet ved 20 °C: 1,32 g/cm3

- refraktometret viser ved en temperatur på 20 °C: 65,3

- beregnet indhold af forskellige sukkerarter, udtrykt som saccharose (supplerende bestemmelse 2 til kapitel 20): 62,0 (65,3 × 0,95)

- beregnet indhold af tilsat sukker (supplerende bestemmelse 5 til kapitel 20): 49 vægtprocent (62,0-13)

- beregnet indhold af frugtsaft i naturlig tilstand: 51 vægtprocent (100-49)

Konclusion:

Prøven anses, i henhold til supplerende bestemmelse 5 b) til kapitel 20, ikke at have mistet sin oprindelige karakter."

(1) EFT L 256 af 7.9.1987, s. 1.

(2) EFT L 279 af 23.10.2001, s. 1.

(3) EFT C 199 af 13.7.2000, s. 1.
Sammensætning af den videnskabelige og tekniske komité vedrørende Fællesskabsfonden for Tobak



EF-Tidende nr. C 310 af 07/11/2001 s. 0009 - 0009



Sammensætning af den videnskabelige og tekniske komité vedrørende Fællesskabsfonden for Tobak (2001/C 310/04) (offentliggjort i medfør af artikel 4 i forordning (EF) nr. 1648/2000)(1) 1. Dr. Teresa SALVADOR-LLIVINA (E) Direktør - Centro de Estudios de Promoción de la Salud (CEPS) Carretera de Humera, 60 E - 28224 Pozuelo de Alarcón Tlf. (34) 913 51 53 61/(34) 913 51 49 60 Fax (34) 913 51 53 37 E-post: teresa.s.ll-ceps@jet.es 2. Professor Peter BOYLE (I) Istituto Europeo di Oncologia Via Ripamonti, 435 I - 20141 Milano Tlf. (39) 02 574 89 816 Fax (39) 02 574 89 922 E-post: pboyle@ieo.it 3. Professor André GRIVEGNEE (B) Afdelingschef - Institut Jules-Bordet Boulevard de Waterloo/Waterloose steenweg 125 B - 1000 Bruxelles/Brussel Tlf. (32-2) 541 30 08 Fax (32-2) 538 65 51 E-post: agriv@bordet.be 4. Professor, dr. Manuel Paes CLEMENTE (P) Formand Conselho de Prevenção do Tabagismo R. Caldas Xavier, 138 - 6o Esqo P - 4150 Porto Tlf. (351-22) 600 24 71 (351-22) 600 70 03 5. Hr. Günter HECHLER (D) Bundesverband deutscher Tabakpflanzer, Vereinigung der Tabakerzeugergemeinschaften e. V. Gotfried-Renn-Weg 2 D - 67346 Speyer Tlf. (49-62) 3 26 04 00 Fax (49-62) 32 60 40 27 6. Hr. Achileas KARAGUIOZOPOULOS (GR) Paseges 16, avenue de Kifissias GR - 11526 Ampelokipio Tlf. (30-1) 775 29 59 - (32-2) 230 66 85 Fax (30-1) 748 49 14 - (32-2) 230 59 15 E-post: paseges@infonie.be 7. Professor Gerard HASTINGS (UK) Centre for Social Marketing University of Strathclyde, Stenhouse Building 173 Cathedral Street Glasgow G4 ORQ Det Forenede Kongerige Tlf. (44-141) 548 31 92 Fax (44-141) 553 41 18 8. Professor Claude GOT (F) Formand Collège scientifique de l'observatoire français des drogues et toxicomanies 56, route Sainte Gemme F - 78860 Saint-Nom-la-Breteche E-post: gotclaude@compuserve.com 9. Professor Ulf BERNITZ (S) Juridiska fakulteten - Stockholms Universitet S - 106 91 Stockholm E-post: ulf.bernitz@juridicum.su.se (1) EFT L 189 af 27.7.2000, s. 9.
Indførelse af elektroniske bevillinger til import af tekstilvarer og beklædningsgenstande

(2001/C 308/14)

Med Rådets forordning (EF) nr. 391/2001 af 26. februar 2001(1) blev der indført et nyt stk. 3 i artikel 11 i bilag III til Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande, og i dette nye stk. 3 står der, at "hvis et leverandørland har indgået administrative arrangementer med Fællesskabet om elektroniske bevillinger, kan de relevante oplysninger sendes ad elektronisk vej som erstatning for indrømmelse af eksportvevillinger i papirform".

Kommissionen har siden da indledt drøftelser med tredjelande om elektronisk fremsendelse af data svarende til eksportbevillingerne og har indgået de nødvendige arrangementer med følgende lande: Bosnien-Hercegovina, Kroatien, Sri Lanka og Vietnam. Fra 1. november 2001 skal disse lande ikke længere forelægge originalen af den tilsvarende eksportbevilling for at få udstedt importbevillinger af bevillingsmyndighederne i medlemsstaterne, og importbevillingerne kan således udstedes, når medlemsstaternes kompetente myndigheder har modtaget de elektroniske oplysninger fra leverandørlandene, og når Kommissionen har bekræftet, at de mængder, der ansøges om, er til rådighed, og/eller at den elektoniske bevilling er gyldig. De kompetente myndigheder i leverandørtredjelandene kan imidlertid udstede ethvert nyttigt dokument og dermed også, hvis de finder det hensigtsmæssigt, formelle eksportbevillinger for at lette transaktionen for de erhvervsdrivende.

Såfremt de erhvervsdrivende har spørgsmål, kan de henvende sig til medlemsstaternes bevillingsmyndigheder, der er opført De Europæiske Fællesskabers Tidende C 78 af 18. marts 2000, s. 2.

(1) EFT L 58, 28.2.2001, s. 3.
Meddelelse om det forestående udløb af gyldigheden af visse antidumpingforanstaltninger

(2001/C 306/04)

1. Kommissionen skal meddele, at medmindre der indledes en fornyet undersøgelse efter følgende procedure, udløber gyldigheden af nedenfor anførte antidumpingforanstaltninger på de i tabellen angivne tidspunkter som omhandlet i artikel 11, stk. 2, i Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab(1).

2. Procedure

Producenter i Fællesskabet kan indgive en skriftlig anmodning om en fornyet undersøgelse. Anmodningen skal indeholde tilstrækkelige beviser for, at foranstaltningernes bortfald sandsynligvis vil medføre, at der fortsat eller igen vil finde dumping sted med deraf følgende skade.

Skulle Kommissionen beslutte at foretage en fornyet undersøgelse af de pågældende foranstaltninger, vil importørerne, eksportørerne, repræsentanterne for eksportlandet og producenterne i Fællesskabet få lejlighed til at uddybe, afvise eller fremsætte bemærkninger til de spørgsmål, der er indeholdt i anmodningen om fornyet undersøgelse.

3. Tidsfrist

Producenterne i Fællesskabet kan indgive en skriftlig anmodning om en fornyet undersøgelse på ovennævnte grundlag, således at den er Europa-Kommissionen, Generaldirektoratet for Handel (Kontor B-1), Rue de la Loi/Wetstraat 200, B-1049 Bruxelles/Brussel(2) i hænde på et hvilket som helst tidspunkt efter denne meddelelses offentliggørelse, men ikke senere end tre måneder før den i tabellen nedenfor angivne dato.

4. Denne meddelelse offentliggøres i overensstemmelse med artikel 11, stk. 2, i forordning (EF) nr. 384/96 af 22. december 1995.

>TABELPOSITION>

(1) EFT L 56 af 6.3.1996, s. 1, senest ændret ved forordning (EF) nr. 2238/2000 (EFT L 257 af 11.10.2000, s. 2).

(2) Telex 21877 COMEU B; fax (32-2) 295 65 05.
Ændring af forpligtelse til offentlig tjeneste for så vidt angår ruteflyvning i Frankrig

(2001/C 304/05)

(EØS-relevant tekst)

1. Frankrig har besluttet at revidere forpligtelsen til offentlig tjeneste vedrørende ruteflyvning mellem Brive (Laroche) og Paris (Orly), som blev offentliggjort i De Europæiske Fællesskabers Tidende C 284 af 28. oktober 1995 i henhold til artikel 4, stk. 1, litra a), i Rådets forordning (EØF) nr. 2408/92 af 23. juli 1992 om EF-luftfartsselskabers adgang til luftruter inden for Fællesskabet.

2. Forsyningspligten er som følger:

Mindste antal beflyvninger

Luftfartsselskabet skal beflyve ruten med

- mindst to daglige returflyvninger morgen og aften, mandag til fredag, med undtagelse af ferie- og helligdage, i 220 dage om året

- mindst en daglig returflyvning søndag aften, i 44 uger om året.

Ruten skal beflyves uden mellemlandinger mellem Brive (Laroche) og Paris (Orly).

Flytype og kapacitet

Flyvningerne skal foretages med et trykreguleret fly, med en kapacitet på mindst 50 pladser.

Fartplan

Fartplanen skal på dagligdage gøre det muligt for forretningsrejsende at foretage en returflyvning samme dag med mindst otte timer på bestemmelsesstedet, både i Paris og i Brive.

Det meddeles, at følgende tidspunkter (lokal tid) for øjeblikket er reserveret på ugedage for betjening af ruten Paris (Orly) og Brive (Laroche) i Orly-lufthavn i medfør af artikel 9 i Rådets forordning (EØF) nr. 95/93 af 18. januar 1993 om fastsættelse af fælles bestemmelser for tildeling af afgangs- og ankomsttidspunkter i Fællesskabets lufthavne. Luftfartsselskaber, der er interesseret i at beflyve ruten, kan indhente nærmere oplysninger om de forbeholdte ankomst- og afgangstidspunkter hos koordinatoren for lufthavnene i Paris.

Administration af flyvningerne

Flyvningerne administreres ved hjælp af mindst ét edb-reservationssystem.

Driftens kontinuitet

Undtagen i tilfælde af force majeure må antallet af aflyste flyvninger, som direkte skyldes luftfartsselskabet, ikke overstige 3 % af de planmæssige flyvninger pr. IATA-sæson. Luftfartsselskabet kan kun afbryde flyvningerne med et varsel på mindst seks måneder.

EF-luftfartsselskaberne gøres opmærksomme på, at det kan medføre administrative og/eller retslige sanktioner, hvis driften foretages uden kendskab til forsyningspligten.
Liste over guldmønter, der opfylder kriterierne i artikel 26b, litra A), nr. ii), i Rådets direktiv 77/388/EØF af 17. maj 1977 som ændret ved Rådets direktiv 98/80/EF af 12. oktober 1998 (særordning for investeringsguld)

(2001/C 302/04)

Gældende for år 2002

BEGRUNDELSE

a) Denne liste omfatter de bidrag, som medlemsstaterne har sendt til Kommissionen inden for den frist, der er fastsat i artikel 26b, litra A), i sjette direktiv (som ændret ved direktiv 98/80/EF af 12. oktober 1998).

b) De mønter, der er medtaget på denne liste, anses for at opfylde kriterierne i artikel 26b og vil derfor blive behandlet som investeringsguld. Leveringer deraf fritages derfor for moms i hele år 2002.

c) Fritagelsen vil gælde for alle emissioner af en given mønt på denne liste undtagen emissioner af mønter med en lødighed på mindre end 900 promille. Disse mønter er anført på listen.

d) Hvis en mønt ikke optræder på denne liste, fritages leveringer deraf imidlertid stadig, forudsat at mønten opfylder de i sjette direktiv fastsatte kriterier for fritagelse.

e) Listen er angivet i alfabetisk rækkefølge med hensyn til landenes navn og mønternes benævnelse. Inden for en given møntkategori er møntenhederne angivet efter voksende værdi.

f) På listen viser mønternes benævnelse den valuta, der er anført på mønterne. Dersom mønternes valutabetegnelse ikke er anført med latinske bogstaver, vises deres benævnelse i parentes, hvor det er muligt.

>TABELPOSITION>
Oversigt over fællesskabsbeslutninger om tilladelse til markedsføring af lægemidler fra 15. september til 15. oktober 2001 (Offentliggørelse i medfør af artikel 12 eller 34 i Rådets forordning (EØF) nr. 2309/93)



EF-Tidende nr. C 300 af 26/10/2001 s. 0028 - 0030



Oversigt over fællesskabsbeslutninger om tilladelse til markedsføring af lægemidler fra 15. september til 15. oktober 2001 (Offentliggørelse i medfør af artikel 12 eller 34 i Rådets forordning (EØF) nr. 2309/93(1)) (2001/C 300/08) - Ændring af markedsføringstilladelse (artikel 12 i forordning (EØF) nr. 2309/93) godkendt >TABELPOSITION> - Ændring af markedsføringstilladelse (artikel 34 i forordning (EØF) nr. 2309/93) godkendt >TABELPOSITION> Alle interesserede kan ved henvendelse på nedenstående adresse få tilsendt den offentlige rapport om evaluering af de pågældende lægemidler og de beslutninger, der er truffet vedrørende disse: Det Europæiske Agentur for Lægemiddelvurdering 7 Westferry Circus Canary Wharf London E14 4HB Det Forenede Kongerige. (1) EFT L 214 af 24.8.1993, s. 1.
Meddelelse i henhold til afsnit 12(6A) i loven om telekommunikation af 1984 (Telecommunications Act 1984)

Forslag om ændring af tilladelsen til British Telecommunications plc

(2001/C 299/06)

1. I henhold til afsnit 7 i loven om telekommunikation af 1984 ("loven") udstedte ministeren for handel og industri den 22. juni 1984 en tilladelse ("tilladelsen") til British Telecommunications plc ("BT") til at drive de telekommunikationssystemer, der er angivet i bilag A til tilladelsen.

2. Den 27. september 2001 ændrede generaldirektøren for telekommunikation ("direktøren") i overensstemmelse med sine beføjelser i henhold til afsnit 12 og 12(A) vilkår 69 i tilladelsen med virkning fra den dato, der er fastsat i beslutningen om ændringen.

3. I overensstemmelse med afsnit 12(6A) i loven meddeler direktøren herved, at begrundelsen for ændringen er, at BT har en stærk markedsposition på området opkaldsoprindelse med henblik på internetadgang til enhedstakst mellem selskabets lokal- og transitcentraler, og at der derfor ikke er effektiv konkurrence.

4. Den ovennævnte ændring består derfor i, at der fastsættes takster for opkaldsoprindelse ved transitcentralen med henblik på internetadgang til enhedstakst samt indføres regulering af taksterne herfor, idet taksterne omfattes af netsprisreguleringen fra oktober 2001.
Kommissionens meddelelse

af 22. oktober 2001

om udsættelse af visse modtagelsesfrister i en række indkaldelser af forslag til FTU-aktiviteter

(2001/C 299/04)

Som en undtagelse fra Håndbogen vedrørende evaluering af forskningsforslag og fra arbejdsprogrammerne ændres modtagelsesfristerne for de forslag, der indgives på papir og vedrører visse forslagsindkaldelser som anført i den efterfølgende tabel.

Forslagene skal senest på den oprindeligt fastsatte frist være afsendt til den adresse, der er angivet i de pågældende forslagsindkaldelser. Som bevis for, at denne betingelse er overholdt, er poststemplets dato eller ethvert andet dokument fra offentlige eller private kurertjenester afgørende.

De øvrige udvælgelseskriterier og deltagelsesbetingelser gælder uændret.

>TABELPOSITION>

Indledning af procedure

(Sag COMP/M.2530 - Südzucker/Saint Louis Sucre)

(2001/C 299/05)

(EØS-relevant tekst)

Den 23. august 2001 har Kommissionen besluttet at indlede procedure i den ovennævnte sag, efter at den har fundet, at den anmeldte fusion rejser alvorlig tvivl med hensyn til, om den er forenelig med det fælles marked. Indledningen af proceduren åbner en undersøgelse i anden fase med hensyn til den anmeldte fusion. Beslutningen er baseret på artikel 6, stk. 1, litra c), i Rådets forordning (EØF) nr. 4064/89.

Kommissionen opfordrer andre interesserede parter til at fremsætte deres eventuelle bemærkninger til den planlagte fusion.

For at blive taget i betragtning fuldt ud bør bemærkningerne være Kommissionen i hænde senest 15 dage efter offentliggørelsen af denne meddelelse. Bemærkningerne med angivelse af sag COMP/M.2530 - Südzucker/Saint Louis Sucre kan sendes til Kommissionen med telefax ((32-2) 296 43 01 eller 296 72 44) eller med posten til følgende adresse: Europa-Kommissionen Generaldirektoratet for Konkurrence

Direktoratet B - Merger Taskforce

Rue Joseph II/Jozef II-straat 70 B - 1000 Bruxelles/Brussel.
Offentliggørelse af en anmodning om ændring i henhold til artikel 9 i forordning (EØF) nr. 2081/92 af en eller flere oplysninger i en varespecifikation i forbindelse med en betegnelse, der er registreret i overensstemmelse med artikel 17 eller artikel 6 i samme forordning

(2001/C 296/06)

Denne meddelelse giver indsigelsesret, jf. artikel 7 i forordningen. Indsigelser mod nærværende anmodning skal af medlemsstatens ansvarlige myndighed indsendes inden seks måneder fra offentliggørelsen af denne meddelelse. Da der er tale om en ikke ubetydelig ændring, skal den offentliggøres som omhandlet i artikel 6, stk. 2, i forordningen.

RÅDETS FORORDNING (EØF) Nr. 2081/92

ANMODNING OM ÆNDRING AF EN VARESPECIFIKATION: ARTIKEL 9

1. Registreret betegnelse: Laguiole

2. Medlemsstatens kompetente myndighed: Institut national des appellations d'origine 138, Avenue des Champs-Élysées F - 75008 Paris Tlf. (33-1) 53 89 80 00 Fax (33-1) 42 25 57 97

3. Ønsket(de) ændring(er): - Rubrik(ker) i specifikationen:

[square ] navn

>PIC FILE= "C_2001296DA.001102.TIF">

beskrivelse

>PIC FILE= "C_2001296DA.001103.TIF">

geografisk område

[square ] bevis for oprindelse

>PIC FILE= "C_2001296DA.001104.TIF">

fremstillingsmetode

[square ] tilknytning

>PIC FILE= "C_2001296DA.001201.TIF">

mærkning

>PIC FILE= "C_2001296DA.001202.TIF">

krav i nationale bestemmelser

- Ændring(er):

Beskrivelse

"Laguiole" er en ost på mellem 25 og 50 kg (i stedet for: 30 og 50 kg).

Det er forbudt at sælge "Laguiole" som revet ost.

Geografisk område

Udvidelse af det geografiske område med et begrænset antal kommuner: 19 i departementerne Aveyron og Lozère, og 1 i departementet Cantal, som alle har de samme kendetegn som kernen i oprindelsesbetegnelsen og dermed overholder de naturlige og menneskelige faktorer.

Fremstillingsmetode

Fremstillingen af "Laguiole" præciseres på følgende vigtige punkter:

- med virkning fra den 1. januar 2004 vil kun kvægracerne fransk Simmenthal og Aubrac være tilladt

- medmindre de klimatiske forhold ikke tillader det, vil foderet være produceret i det geografiske område og bestå af græsning i mindst 120 dage om sommeren, hø, som i vinterperioden skal udgøre mindst 30 %, og ensilage af fortørret græs; efter den 1. januar 2004 er majsensilage i foderet til malkekøer ikke tilladt

- gennemsnitsydelsen pr. malkeko på en bedrift må ikke overstige 6000 l om året

- de forskellige trin i ostefremstillingen: modtagelse af mælken, behandling af mælken, tilsætning af løbe senest 48 timer efter malkningen af den ældste mælk ved en temperatur på mellem 30 og 35 °C, tilsætning af mælkesyrebakterier, koagulering af mælken, første presning, modning, formaling, saltning af ostemasse, modning af den såkaldte "tome" med salt, formning af ostene, anden presning.

Mærkning

Som særligt kendetegn stemples osten med et reliefmærke med tyren fra Laguiole og påskriften "Laguiole".

Påskriften "buron" og "fermier" er tilladt under visse betingelser.

Krav i nationale bestemmelser

I stedet for:"Dekret af 29. december 1986"

læses:"Dekret vedrørende den kontrollerede oprindelsesbetegnelse 'Laguiole'."

4. Dato for modtagelse af den fuldstændige ansøgning: 20. april 2001.
Underretning fra Kommissionen om licenser til jernbanevirksomheder

(2001/C 346/11)

Ifølge artikel 11, stk. 8, i Rådets direktiv 95/18/EF af 19. juni 1995 om udstedelse af licenser til jernbanevirksomheder er Kommissionen forpligtet til at underrette medlemsstaterne om situationen med hensyn til udstedte licenser. Når den licensudstedende myndighed har suspenderet, tilbagekaldt eller ændret en licens, underretter den pågældende medlemsstat straks Kommissionen herom. Kommissionen underretter omgående de øvrige medlemsstater. Nedenfor er angivet de væsentligste oplysninger vedrørende en licens udstedt af den under punkt 2 nævnte myndighed.

1. Jernbanevirksomhedens navn og adresse: Ferrovia Adriatico Sangritana Srl Via Dalmazia 9 I - Lanciano (CH).

2. Udstedende myndighed i jernbanevirksomhedens hjemland: Ministeriet for Infrastruktur og Transport

Jernbanetilsynet

3. Beslutningsdato: 8. maj 2001

Udstedelse

>PIC FILE= "C_2001346DA.000604.TIF">

Suspension [square ]

Tilbagekaldelse [square ]

Ændring [square ]

4. Licensnr.: 10

5. Betingelser og forpligtelser: -

6. Bemærkninger om udstedelse, suspension, tilbagekaldelse eller ændring: -

7. Andre bemærkninger: -

8. Kontaktperson hos den udstedende myndighed: (navn, telefon- og telefaxnummer samt e-postadresse)

Mario Vivaldi Tlf. (39) 06 41 58 34 51 Fax (39) 06 41 58 34 10 E-post: vig4@trasportinavigazione.it